Tisztelt HR menedzser! (Ha tisztában vagyunk HR-es személyével, pozitívum, ha a nevén szólítjuk.)

A General Tech által meghirdetett HR generalista pozícióra jelentkezem. Tapasztalt HR-esként tisztában vagyok a belső ügyfélélmény fontosságával, azzal, hogy a pontos információknak és ezek kommunikációjának mekkora jelentősége van a cég munkavállalói számára.

Korábbi pozíciómban az XY vállalatnál a munkavállalói juttatási rendszerért voltam felelős, amelynek lehetőségeiről információval láttam el a kollégákat. Az ezzel összefüggő adatelemzéssel is foglalkoztam, valamint mediáltam a vezetés és az alkalmazottak között a cafeteria rendszert érintő kérdésekben. Naprakészen követtem a változó szabályrendszert, a legfrisseb adózási rendelkezéseket. Így a menedzsment és a munkavállalók számára is a legkedvezőbb, legaktuálisabb, a munkaerő megtartása szempontjából a lehetőségekhez mért leghatékonyabb juttatási csomagot tudom felvázolni.

Büszke vagyok arra a szolgáltatásra, amit a belső ügyfeleimnek nyújtani tudok. Képes vagyok a feladatok hatékony rangsorolására, és tisztában vagyok vele, hogy mikor van szükség a problémák eszkalációjára.

Emberi erőforrások szakon végeztem a Z Egyetemen, ahol a képzés során foglalkoztunk a szervezeti kultúra, menedzsment, a munkajog és munkaügyi kapcsolatok témájával, valamint globális humán erőforrás kérdésekbe is betekintést nyertünk. Úgy érzem képzettségem és tapasztalatom alkalmassá tesz a HR generalista pozícióra. Fontos feladatomnak tartom, hogy mások sikerét a munkájukban elősegítsem, ezt tartom a HR elsődleges céljának.

Köszönöm, hogy elolvasta a levelem, remélem, lehetőséget kapok személyes elbeszélgetésre is, ahol még jobban megismerhetem a General Techet és az ott dolgozókat.

Üdvözlettel,

ZX

1111 Budapest, Kossuth u. 25

20/333 33 33

zx@gmail.com

LinkedIn profil